Александър Пушкин
Към дъщерята на Карагеоргий

Превод от руски: Петър Алипиев, —

chitanka.info

Към дъщерята на Карагеоргий[0]

На бурите и свободата воин,

със кървави петна безброй,

добрият твой баща, престъпник и герой,

за укор хорски и за слава бе достоен.

Като дете, той нежно те ласкал

на пламенни гърди с ръка окървавена:

играеше ти с дръжка на кинжал,

от братоубийства изтънена.

Изпълнен с люта мъст, но нежен, мил,

от скъпото си време е открадвал,

над люлката убийства нови е кроил

и весел, той на твойто бъбрене се радвал.

Такъв е бил — ужасен, зъл човек.

А ти — най-хубава. И неговият век

изкупи със смиреност — туй ти стига:

над твоя гроб с тайнствен плам

като молитвен тимиам

на чистата любов тя бавно се издига.

[0] Напечатано в избраните стихотворения, 1826 г. Написано в Кишинев на 5 окт. 1820. Семейството на сръбския вожд Карагеорги е живеело в Хотин, близо до Кишинев. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.